
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 674-22/2014
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2014. március 28.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Éves közbeszerzési terv (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. április 11-én tartandó munkaterv szerinti ülésére

12. napirendhez

Tárgy: Az önkormányzat 2014. évi közbeszerzési tervének elfogadása
Tisztelt Képviselő-testület!

A közbeszerzésekről szóló 2011. évi CVIII. törvény (a továbbiakban: Kbt.) 33. § (1) bekezdése szerint az Önkormányzat, mint klasszikus ajánlatkérő legkésőbb a tárgyév március

31-ig éves összesített közbeszerzési tervet köteles készíteni, az adott évre tervezett közbeszerzéseiről. A közbeszerzési terv nyilvános, ezért a város honlapján elérhetővé kell tenni és a helyben szokásos módon történő kihirdetéséről gondoskodni kell. 
A Kbt. 33. § (2)-(3) bekezdése szerint
· A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

· A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

A 2014. évi közbeszerzési terv összeállításánál figyelembe vettük a Magyarország 2014. évi központi költségvetéséről szóló 2013. évi CCXXX törvényben meghatározott nemzeti közbeszerzési értékhatárokat, melyek az alábbiak:

· árubeszerzés esetében: 8,0 millió forint,
· építési beruházás esetében: 15,0 millió forint,

· építési koncesszió esetében: 100,0 millió forint,

· szolgáltatás megrendelése esetében: 8,0 millió forint,

· szolgáltatási koncesszió esetében: 25,0 millió forint.
Speciális szabály, hogy a Kbt. 122. § (8) bekezdése értelmében az ajánlatkérő a Kbt. 122. § (7) bekezdése szerinti esetekben hirdetmény közzététele nélküli tárgyalásos eljárást folytathat le a következő értékhatárok figyelembevételével:

· árubeszerzés esetében: 25 millió forint;

· építési beruházás esetében: 150 millió forint;

· szolgáltatás megrendelése esetében: 25 millió forint.
Fontos szempont még, hogy a Kbt. 13. § (2) bekezdése szerint, ha a szerződés árubeszerzést és szolgáltatás-megrendelést is magában foglal, a becsült érték megállapításakor az árubeszerzés és a szolgáltatás becsült értékét egybe kell számítani. Úgyszintén be kell számítani adott esetben az árubeszerzés becsült értékébe a beállítás és üzembe helyezés becsült értékét is.

A mellékelt közbeszerzési terv jelenleg csak azokat az eljárásokat tartalmazza, amely projektre pozitív támogatási döntéssel rendelkezünk. 
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjék!
Sülysáp, 2014. március 28.

Horinka László s.k. 


polgármester

…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete a közbeszerzésekről szóló 2011. évi CVIII. törvény 33. § (1) bekezdése alapján 

1./ az önkormányzat 2014. évi Közbeszerzési tervét elfogadja,
2./ utasítja a polgármestert és a jegyzőt az ezzel kapcsolatos szükséges intézkedések megtételére.  

Határidő: 2014. december 31-ig folyamatos 
Felelős: polgármester, jegyző
Láttam!

Sülysáp, 2014. április 10.
Tóth Krisztina s.k.

jegyző

Éves közbeszerzési terv

Ajánlatkérő neve: Sülysáp Város Önkormányzata

Székhelye: 2241 Sülysáp, Szent István tér 1.

Beszerzés éve: 2014. 

I. Árubeszerzések

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 


	-
	
	
	
	

	Nemzeti értékhatárt elérő, illetve meghaladó beszerzések


	-
	
	
	
	


II. Építési beruházások

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 



	-
	
	
	
	

	Nemzeti értékhatárt elérő, illetve meghaladó beszerzések 



	Tanyák, valamint az alföldi tanyás térségek megőrzése és fejlesztése érdekében a települési és térségi fejlesztések támogatása – termelői piac kialakítása
	46.200.000
	2014. június
	hirdetmény közzététele nélküli tárgyalásos eljárás
	SF/935/2013

	Pince-, partfal helyreállítása – Sülysáp, Kápolna u. 4281 hrsz.
	67.000.000
	2014. április
	hirdetmény közzététele nélküli tárgyalásos eljárás
	ebr 188092

	
	
	
	
	


III. Szolgáltatás-megrendelések

	Beszerzés meghatározása, megnevezése
	Beszerzés becsült nettó értéke (Ft)
	Beszerzés tervezett kezdete
	Alkalmazott/választott eljárástípus
	Megjegyzés

	Közösségi értékhatárt elérő, illetve meghaladó beszerzések 


	-
	
	
	
	

	Nemzeti értékhatárt elérő, illetve meghaladó beszerzések


	Konzorciumi keretek között történő informatikai fejlesztések az ASP központ szolgáltatásainak igénybevételéhez Sülysáp és Kóka Önkormányzatoknál
	8.700.000

	2014. május
	hirdetmény közzététele nélküli tárgyalásos eljárás
	KMOP-4.7.1-13-2013-0015

	Sülysáp Város önkormányzati intézményrendszerének szervezetfejlesztése
	11.000.000
	2014. április
	hirdetmény közzététele nélküli tárgyalásos eljárás
	ÁROP-3.A.2-2013-2013-0052

